સૌ પ્રથમ તો, જે તે ગ્રાહકના ચીજવસ્તુ કે સેવાની ખરીદીમાં થયેલા સુખદ અનુભવ ઉપર જે તે અવલંબે છે; તેથી ઊલટું, જો ગ્રાહકનો અનુભવ તદ્ન વિરુદ્ધ પ્રકારનો હોય- તેનો સાવ અસંતોષ થયો હોય તો આવો નકારાત્મક word of Mouth તો ખૂબ ઝડપથી પ્રસરે છે અને ભાવિ ગ્રાહકવર્ગ પ્રાપ્ત કરવાની તમામ સંભાવનાઓ નષ્ટ થઈ જાય છે; ઘણી વખતે જે તે ગ્રાહકે તેના મિત્રવૃંદમાં જે તે ચીજવસ્તુ કે સેવા વિશે વધુ પડતી ઊંચી-અતિશયોક્તિ ભરી અપેક્ષાઓ જન્માવી હોય અને વાસ્તવમાં તે પરિપૂર્ણ ન થાય તો મિત્રોમાં એ નિરાશા જન્માવે છે અને ત્યારબાદ ભાગ્યે જ તેઓ, એ ચીજવસ્તુને ખરીદવા વિચારતા હોય છે; Word of Mouth માર્કેટિંગની સમગ્ર પ્રક્રિયા ઉપર માર્કેટરનું કોઈ નિયંત્રણ હોતું નથી, અમે એટલે માત્ર માર્કેટિંગના આ પ્રકાર ઉપર જ નિર્ભર ન રહેવાય-અન્ય માર્કેટિંગ વ્યૂહરચનાઓ પણ સમાંતરે વિચારી રાખવી પડે; વળી આ પ્રક્રિયા પ્રવેગી બને એ માટે તો સૌ પ્રથમ તમારે પ્રારંભનો એક નિષ્ઠાવાન ગ્રાહકવર્ગ ઊભો કરવો જ પડે; વળી તમારી વિજ્ઞાાપન ઝુંબેશ કે વેચાણ ઝુંબેશ દ્વારા વેચાણમાં વૃદ્ધિ થઈ કે કેમ તેનું સર્વેક્ષણ કરી મૂલ્યાંકન કરી શકો, જ્યારે અમુક વેચાણવૃદ્ધિ માત્ર word of Mouth માર્કેટિંગથી જ થઈ, એવો અંદાજ મેળવવો અઘરું બને છે.